সিরিজ জিতেই মন্দিরে পুজো কোহলির! ছুটির দিন গেলেন কোথায়? দেখুন ভিডিও

ওয়েব ডেস্ক: বিশাখাপত্তনমে (Visakhapatnam) দক্ষিণ আফ্রিকাকে (South Africa) দাপটের সঙ্গে হারিয়ে ওডিআই সিরিজ জিতেছে ভারত (India Cricket Team)। গত দুই ম্যাচে সেঞ্চুরির পর এই ম্যাচেও অপরাজিত ৬৫ রানের ইনিংস খেলেছেন বিরাট কোহলি (Virat Kohli)। আর এই সাফল্যের পরেই ভগবানের শরণাপন্ন হলেন রিনি। রবিবার বরাহ লক্ষ্মী নরসিংহ স্বামী মন্দিরে পুজো দেন তিনি। এদিন বিরাটের সঙ্গে ছিলেন ওয়াশিংটন সুন্দরও।

Virat Kohli at Simhachalam Devasthanam Temple, Vishakapatnam pic.twitter.com/bFDX5tDuqQ

— Virat Kohli Fan Club (@Trend_VKohli) December 7, 2025

মন্দির কর্তৃপক্ষ জানিয়েছে, বিশেষ অতিথিদের জন্য নিয়ম মেনে পুজোর আয়োজন করা হয়। এদিন সকালে কোহলি, ওয়াশিংটনরা মন্দিরে পৌঁছনোর পর প্রথমে মন্দিরের ঐতিহ্যশালী কপ্পস্তম্ভ আলিঙ্গনম আচার সম্পন্ন করেন। এরপর তাঁরা প্রধান দেবতার দর্শন করেন। নাদস্বরমের সুর, বেদপাঠ এবং আশীর্বাচনমেও যোগদান করেন তাঁরা। পরে মন্দিরের পুরোহিতরা কোহলি-সহ সকল দর্শনার্থীদের পবিত্র বস্ত্র পরিয়ে তাঁদের হাতে তুলে দেন দেবতার প্রতিকৃতি এবং প্রসাদ।

আরও পড়ুন: বিয়ে ভাঙতেই মুখ খুললেন পলাশ! স্মৃতিকে নিয়ে কী বললেন? দেখে নিন

শনিবার রাতেই সিরিজের নির্ণায়ক ম্যাচে প্রোটিয়া দলকে হারিয়ে ২-১ ব্যবধানে ওডিআই সিরিজ জিতে নেয় টিম ইন্ডিয়া। এই ম্যাচে ভাগ্যও সঙ্গ দেয় দলকে। টানা ২০ ম্যাচে টসে হারার পর বিশাখাপত্তনমেই টসে জেতেন কে এল রাহুল। দক্ষিণ আফ্রিকা প্রথমে ব্যাটিং করে ২৭০ রান করে। জবাবে মাত্র ১ উইকেট হারিয়ে ৬১ বল বাকি থাকতেই ম্যাচ জিতে নেয় ভারত। এই ম্যাচে সেঞ্চুরি করেন যশস্বী জয়সওয়াল। এদিন রান পান রোহিত, কোহলিরাও।